32006D0169
L 057/35
JURNALUL OFÍCIAL AL UNIUNII EUROPENE
DECIZIA COMISIEI
din 21 februarie 2006
de modificare a Deciziei 93/52/CEE cu privire la declarația potrivit căreia Polonia și anumite provincii sau regiuni din Italia sunt indemne de bruceloză (B. melitensis) și a Deciziei 2003/467/CE cu privire la declarația potrivit căreia anumite provincii sau regiuni din Italia sunt indemne de tuberculoză bovină, bruceloză bovină și leucoză enzootică bovină
[notificată cu numărul C(2006) 490]
(Text cu relevanță pentru SEE)
(2006/169/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 64/432/CEE a Consiliului din 26 iunie 1964 privind problemele de sănătate animală care afectează schimburile intracomunitare cu bovine și porcine (1), în special anexa A punctul I.4, anexa A punctul II.7 și anexa D punctul I litera E,
având în vedere Directiva 91/68/CEE a Consiliului din 28 ianuarie 1991 privind condițiile de sănătate animală care reglementează schimburile intracomunitare de ovine și caprine (2), în special anexa A capitolul 1 punctul II,
întrucât:
(1)
Decizia 93/52/CEE a Comisiei din 21 decembrie 1992, privind constatarea, în anumite state membre sau regiuni, a respectării normelor referitoare la bruceloză (Brucella melitensis) și recunoașterea oficială, pentru aceste teritorii, a statutului de stat membru indemn sau regiune indemnă (3) întocmește lista regiunilor din statele membre care sunt recunoscute oficial drept indemne de bruceloză (B. melitensis), în conformitate cu Directiva 91/68/CEE.
(2)
Polonia, pentru întreg teritoriul său, a prezentat Comisiei documente care atestă îndeplinirea cerințelor prevăzute de anexa A capitolul 1 punctul II (1) litera (b) la Directiva 91/68/CEE. De asemenea, Polonia s-a angajat să respecte anumite cerințe prevăzute de Directiva 91/68/CEE privind controalele aleatorii care trebuie efectuate după dobândirea de către Polonia a statutului de țară indemnă de bruceloză.
(3)
Prin urmare, Polonia ar trebui oficial recunoscută ca fiind indemnă de bruceloză (B. melitensis) în ceea ce privește crescătoriile de ovine și caprine.
(4)
În regiunea Friuli Venezia Giulia, în provincia Savona în Liguria, în provincia Isernia în regiunea Molise și în provincia Pescara în regiunea Abruzzo, cel puțin 99,8 % din crescătoriile de ovine și caprine sunt indemne de bruceloză. De asemenea, aceste provincii și această regiune s-au angajat să respecte alte cerințe prevăzute de Directiva 91/68/CEE privind controalele aleatorii care urmează să fie efectuate atunci când provinciile în cauză vor fi recunoscute ca indemne de bruceloză.
(5)
Prin urmare, regiunea Friuli Venezia Giulia, provincia Savona în regiunea Liguria, provincia Isernia în regiunea Molise și provincia Pescara în regiunea Abruzzo ar trebui recunoscute în mod oficial ca fiind indemne de bruceloză (B. melitensis) în ceea ce privește crescătoriile de ovine și caprine.
(6)
Directiva 64/432/CEE prevede că statele membre sau părți sau regiuni din statele membre pot fi declarate oficial indemne de tuberculoză, bruceloză și leucoză enzootică bovină pentru efectivele de bovine, sub rezerva îndeplinirii anumitor cerințe enumerate în această directivă.
(7)
Decizia 2003/467/CE a Comisiei din 23 iunie 2003 de stabilire a statutului oficial de indemne de tuberculoză, bruceloză si leucoză enzootică bovină pentru efectivele de bovine din anumite state membre si regiuni din state membre (4) întocmește lista regiunilor din statele membre declarate indemne de tuberculoză bovină, bruceloză bovină și leucoză enzootică bovină.
(8)
Italia a prezentat Comisiei documente care atestă îndeplinirea tuturor cerințelor prevăzute de Directiva 64/432/CEE în ceea ce privește provincia Pescara în regiunea Abruzzo pentru ca această regiune să poată fi declarată în mod oficial indemnă de tuberculoză bovină.
(9)
Italia a prezentat Comisiei documente atestând îndeplinirea tuturor cerințelor prevăzute de Directiva 64/432/CEE în ceea ce privește provinciile Pistoia și Siena în regiunea Toscana, provincia Rieti în regiunea Lazio, provincia Milano în regiunea Lombardia, provinciile Imperia și Savona în regiunea Liguria, provincia Pescara în regiunea Abruzzo și regiunea Friuli Venezia Giulia, pentru ca aceste provincii și regiuni să poată fi declarate în mod oficial indemne de bruceloză bovină.
(10)
Italia a prezentat Comisiei documente atestând îndeplinirea tuturor cerințelor prevăzute de Directiva 64/432/CEE în ceea ce privește provinciile Pesaro, Ancona și Macerata în regiunea Marche, provinciile Rieti și Frosinone în regiunea Lazio, provincia Imperia în regiunea Liguria, provincia Pescara în regiunea Abruzzo și regiunea Friuli Venezia Giulia, pentru ca aceste provincii și regiuni să poată fi declarate în mod oficial indemne de leucoză enzootică bovină la efectivele de bovine.
(11)
După evaluarea documentelor prezentate de Italia, provinciile și regiunea în cauză ar trebui declarate indemne de tuberculoză bovină, bruceloză bovină si leucoză enzootică bovină.
(12)
Prin urmare, Deciziile 93/52/CEE și 2003/467/CE ar trebui modificate în consecință.
(13)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexele I și II la Decizia 93/52/CEE se înlocuiesc cu textul prevăzut în anexa I la prezenta decizie.
Articolul 2
Anexele I, II și III la Decizia 2003/467/CE se modifică în conformitate cu anexa II la prezenta decizie.
Articolul 3
Prezenta decizie se adresează statelor membre.
Adoptată la Bruxelles, 21 februarie 2006.